ddrg/super_eurlex huggingface dataset:
(59)

Načrt za provinco Shandong vključuje tudi nekaj zelo podrobnih geografskih določitev v zvezi z lokacijo obratov za aluminij. V načrtu je predvidena krepitev določenih območij: „tri osrednja območja: Binzhou, Liaocheng in Yantai ter dve funkcionalni območji: Weifang in Linyi“. Za vsako izmed navedenih območij so v načrtu zelo podrobno določeni proizvodni obrati in materiali, ki naj bi se proizvajali na posamezni lokaciji. Raven podrobnosti načrta ponazarja del načrta za lokacijo Binzhou, za katero je predvideno naslednje: „Zgraditi osrednje območje mesta Binzhou, za katero je značilna prisotnost celotne industrijske verige, ter oblikovati industrijsko ureditev mesta z gospodarskima in tehnološkima razvojnima območjema Zouping in Binzhou okoli območja gospodarskega razvoja mesta Beihai; vključiti vodilna in osrednja podjetja, da bi se še povečale prednosti obsega proizvodnje in celotne industrijske verige, osredotočiti se na razvoj petih glavnih področij, kot so lahke in visokotrdne aluminijeve zlitine, pločevina in folije iz aluminija, elektronika 3C, zmanjševanje teže v avtomobilski industriji ter notranja oprema iz aluminija; zagotoviti preboje v razvoju izdelkov srednje in visoke kakovosti, kot so bati, avtomobilska kolesa in pesta, avtomobilska platišča ter visokozmogljivi okovki iz aluminijeve zlitine za avtomobilsko šasijo; nadomeščati jeklo, les, plastiko ter druge končne izdelke z aluminijem. S podporo znanstvenih in tehnoloških raziskovalnih in razvojnih platform, kot je znanstveni in tehnološki park Weiqiao Guoke Binzhou, bodo doseženi preboji na področjih aluminija visoke čistosti, kompozitnih materialov na osnovi aluminija, tehnologij za pripravo sestavnih delov posebnih velikosti ter tehnologij varjenja aluminijevih zlitin; pospešiti izgradnjo platforme za javne storitve aluminijeve doline province Shandong ter sprostiti podporne in gonilne sile javnih storitev, trgovanja z blagom, financ, logistike in tehnoloških inovacij, da bi ustvarili kitajsko aluminijevo dolino“ (poudarek dodan).
Navodila za uporabo nacionalnega enotnega okenca za pomorski sektor: v tem oddelku so navodila in smernice o razpoložljivih kanalih poročanja za postanek v pristanišču, vključno z naslednjimi navodili za uporabo: — uporaba grafičnega uporabniškega vmesnika, vključno s pogoji uporabe (informacije o postopku registracije), priročniki in povezavami do drugih ustreznih virov informacij ter harmoniziranimi digitalnimi preglednicami in razlago njihove uporabe, — uporaba vmesniškega modula za poročanje, vključno s pogoji uporabe (informacije o postopku registracije), neobčutljivimi informacijami o zahtevanih sporočilih in vsaj informacijami o tem, kje je mogoče dobiti dodatne podrobnosti o postopkih pošiljanja sporočil, — uporaba drugih kanalov poročanja – vključno z navodili in informacijami o morebitnih drugih kanalih poročanja, pristaniščih, v katerih so na voljo drugi kanali poročanja, in povezavami do ustreznih informacij o takih drugih kanalih poročanja, kot so sistemi pristaniške skupnosti.
IZVEDBENA UREDBA KOMISIJE (EU) 2023/1

z dne 21. decembra 2022

o odobritvi spremembe specifikacije proizvoda za ime, vpisano v registru zaščitenih označb porekla in zaščitenih geografskih označb, ki ni manjša [„Salers“ (ZOP)]

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,

ob upoštevanju naslednjega:

(1) Komisija je v skladu s prvim pododstavkom člena 53(1) Uredbe (EU) št. 1151/2012 preučila zahtevek Francije za odobritev spremembe specifikacije za zaščiteno označbo porekla „Salers“, registrirano v skladu z Uredbo Komisije (ES) št. 1107/96 (2), kakor je bila spremenjena z Uredbo Komisije (ES) št. 828/2003 (3).

(2) Ker zadevna sprememba ni manjša v smislu člena 53(2) Uredbe (EU) št. 1151/2012, je Komisija v skladu s členom 50(2), točka (a), navedene uredbe zahtevek za spremembo objavila v Uradnem listu Evropske unije (4).

(3) Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba spremembo specifikacije proizvoda odobriti –

SPREJELA NASLEDNJO UREDBO:

Člen 1 Sprememba specifikacije proizvoda, objavljena v Uradnem listu Evropske unije v zvezi z imenom „Salers“ (ZOP), se odobri.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 21. decembra 2022 Za Komisijo v imenu predsednice Janusz WOJCIECHOWSKI član Komisije

(1) UL L 343, 14.12.2012, str. 1.

(2) Uredba Komisije (ES) št. 1107/96 z dne 12. junija 1996 o registraciji geografskih označb in geografskega porekla po postopku iz člena 17 Uredbe Sveta (EGS) št. 2081/92 (UL L 148, 21.6.1996, str. 1).

(3) Uredba Komisije (ES) št. 828/2003 z dne 14. maja 2003 o spremembi specifikacij za 16 imen iz Priloge k Uredbi (ES) št. 1107/96 o registraciji geografskih označb in označb porekla po postopku, določenem v členu 17 Uredbe Sveta (EGS) št. 2081/92 o zaščiti geografskih označb in označb porekla za kmetijske proizvode in živila (Danablu, Monti Iblei, Lesbos, Beaufort, Salers, Reblochon ali Reblochon de Savoie, Laguiole, Mont d’Or ali Vacherin du Haut-Doubs, Comté, Roquefort, Epoisses de Bourgogne, Brocciu corse ali Brocciu, Sainte-Maure de Touraine, Ossau-Iraty, Dinde de Bresse, Huile essentielle de lavande de Haute-Provence) (UL L 120, 15.5.2003, str. 3).

(4) UL C 349, 12.9.2022, str. 11.
(3)

V skladu s členom 10(7) Uredbe (ES) št. 1831/2003 v povezavi s členom 10(2) in členom 7 navedene uredbe je bil vložen zahtevek za dovoljenje za pripravke iz endo-1,4-beta-glukanaze iz Aspergillus niger CBS 120604, endo-1,3(4)-beta-glukanaze iz Aspergillus neoniger MUCL 39199, endo-1,4-beta-ksilanaze iz Trichoderma citrinoviride MUCL 39203 in endo-1,4-beta-ksilanaze iz Trichoderma citrinoviride CBS 614.94 kot krmne dodatke za vse živalske vrste. Vložnik je zahteval, da se pripravki uvrstijo v kategorijo dodatkov „tehnološki dodatki“ in funkcionalno skupino „silirni dodatki“. Zahtevku so bili priloženi zahtevani podatki in dokumenti iz člena 7(3) Uredbe (ES) št. 1831/2003.
1. Posušeni bivolji uhlji, ki se uporabljajo kot krma za živali, pakirani v plastične vrečke po 50 ali 100 kosov. Uhlji so stranski proizvod pri zakolu (tj. klavnični odpadki) v obratih za proizvodnjo hrane. Nato sledi nadaljnja predelava, in sicer odstranjevanje dlak, čiščenje in sušenje na soncu, brez upoštevanja higienskih ukrepov za živila. Proizvodi se prevažajo kot krma za živali in prodajajo kot pasje žvečilke.

0511 99 85
„175.

Iran Aircraft Manufacturing Industries Corporation (HESA) شرکت صنایع هواپیماسازی ایران

Naslov: Sepahbod Gharani Avenue 107, Teheran, Iran Vrsta subjekta: proizvajalec letalske in vesoljske opreme Podjetje v državni lasti Kraj vpisa: Isfahan, Iran Datum vpisa: 1977 Drugi povezani subjekti: Islamska revolucionarna garda (IRGC)

Iran Aircraft Manufacturing Industries Corporation (HESA) je iransko podjetje, specializirano za proizvodnjo vojaških in civilnih letal ter brezpilotnih zrakoplovov. Proizvaja brezpilotne zrakoplove, ki jih uporablja Islamska revolucionarna garda (IRGC), in je vključeno v raziskave, razvoj, proizvodnjo in letalske operacije na področju brezpilotnih zrakoplovov. Je hčerinsko podjetje organizacije Iran Aviation Industries Organisation (IAIO), podjetja v državni lasti, podrejenega iranskemu ministrstvu za obrambo in logistiki oboroženih sil (MODAFL). Brezpilotne zrakoplove, ki jih v Iranu proizvaja podjetje HESA, uporablja Ruska federacija v vojni agresiji proti Ukrajini. Zato je to podjetje odgovorno za materialno podpiranje ukrepov, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
(2)

S sklepi 65/4, 65/5 in 65/6 Komisije ZN za droge, sprejetimi na njenem 65. zasedanju od 14. do 18. marca 2022, so bile snovi N-fenilpiperidin-4-amin (4-AP), tert-butil 4-anilinopiperidin-1-karboksilat (1-boc-4-AP) in N-fenil-N-(piperidin-4-il)propanamid (norfentanil) dodane v tabelo I Konvencije Združenih narodov zoper nezakonit promet prepovedanih drog in psihotropnih snovi, podpisane na Dunaju 19. decembra 1988 in odobrene s Sklepom Sveta 90/611/EGS (3) (v nadaljnjem besedilu: konvencija ZN iz leta 1988).
PRILOGA

V Prilogi I k Uredbi (ES) št. 881/2002 se pod naslov „Fizične osebe“ doda naslednji vnos:

„ABDUL REHMAN MAKKI (tudi (zanesljivo): (a) Abdur Rehman Makki; (b) Abdur Rahman Makki; (c) Abdul Rahman Makki; (d) Hafiz Abdul Rahman Makki; (e) Hafiz Abdul Rehman Makki; (f) Hafiz Abdul Rehman). Datum rojstva: 10. 12. 1954. Kraj rojstva: Bahawalpur, provinca Pandžab, Pakistan. Državljanstvo: pakistansko. Št. potnega lista (a) CG9153881 (pakistanski potni list, izdan 2.11.2007; (b) A5199819 (pakistanski potni list). Nacionalna identifikacijska št. (a) 6110111883885 (pakistanska); (b) 34454009709 (pakistanska). Naslov: Tayyiba Markaz, Muridke, provinca Pandžab, Pakistan. Drugi podatki: namestnik vodje LASHKAR-E-TAYYIBA (LET), tudi JAMAAT-UD-DAWA (JUD), in vodja političnih zadev Wing JUD/LET. Bil je tudi vodja oddelka za zunanje odnose LET in član upravnega organa Shura. Svak vodje JUD/LET Hafiza Muhammada Saeeda.Ime očeta je Hafiz Abdullah Bahwalpuri. Datum določitve iz člena 7d(2)(i): 16.1.2023.“
(5)

Neizzvana in neupravičena vojna agresija Rusije proti Ukrajini od 24. februarja 2022 je močno negativno vplivala na zmožnost Ukrajine, da trguje s preostalim svetom, tako zaradi uničenja proizvodnih zmogljivosti kot nerazpoložljivosti znatnega deleža prevoznih sredstev zaradi zaprtja dostopa do Črnega morja. Zaradi takih izjemnih okoliščin in za ublažitev negativnega gospodarskega učinka vojne agresije Rusije proti Ukrajini je treba pospešiti razvoj tesnejših gospodarskih odnosov med Unijo in Ukrajino, da se zagotovi hitra podpora ukrajinskim organom in prebivalstvu. Zato je potrebno in primerno spodbujati trgovinske tokove in odobriti koncesije v obliki ukrepov za trgovinsko liberalizacijo za vse izdelke v skladu s pospešitvijo odprave carin na trgovino med Unijo in Ukrajino.
(4)

Sporazum v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (6) (v nadaljnjem besedilu: Sporazum v obliki izmenjave pisem) začasno ukinja dajatev prost režim, ki se v skladu s Protokolom 2 uporablja za blago, uvrščeno pod oznake KN 2202 10 00 (vode, vključno mineralne vode in sodavice, ki vsebujejo dodan sladkor ali druga sladila ali arome) in ex 2202 90 10 (druge brezalkoholne pijače, ki vsebujejo sladkor), nadomeščeni z oznako KN 2202 10 00, ter ex 2202 91 00 in ex 2202 99. V skladu s Sporazumom v obliki izmenjave pisem je dajatev prost uvoz navedenega blaga s poreklom iz Norveške dovoljen le v mejah dajatev proste kvote. Za uvoz, ki presega navedeno dajatev prosto kvoto, je treba plačati dajatev.
(a)

napovedi o kreditni instituciji vložnici na posamični ravni in po potrebi na konsolidirani ravni in subkonsolidirani ravni, pri čemer se navede delež, ki ga predstavlja kreditna institucija, z osnovnim in stresnim scenarijem, vključno z: (i) načrti računovodskih napovedi za tri leta po izdaji dovoljenja za kreditno institucijo ali, odvisno od nacionalnega prava, po začetku opravljanja dejavnosti, v katerih so podrobno navedena poslovna področja za različne dejavnosti, ki se izvajajo, kadar je to ustrezno, za vsako državo ali ustrezno geografsko območje, vključno z: (1) napovedano bilanco stanja, (2) napovedanim izkazom poslovnega izida, v katerem so podrobno navedeni fiksni in variabilni stroški ter opis poslovne občutljivosti na glavne kazalnike, vključno z obsegom, ceno, geografijo in izpostavljenostjo, ter pojasnilom ukrepov za zmanjšanje izpostavljenosti navedenim tveganjem, (3) po potrebi napovedanimi izkazi denarnih tokov; (ii) predpostavkami glede načrtovanja za napovedi iz točke (i) ter pojasnilom številk v načrtih, zlasti pa predpostavkami, ki so podlaga za stresni scenarij; (iii) napovedanimi izračuni kapitalskih zahtev in kapitalskih blažilnikov kreditne institucije vložnice, kot so navedeni v Direktivi 2013/36/EU ter delu 3 Uredbe (EU) št. 575/2013 Evropskega parlamenta in Sveta (6), njenih likvidnostnih zahtev, kot so navedene v delu 6 navedene uredbe, in zahtev po količniku finančnega vzvoda, kot so navedene v delu 7 navedene uredbe, za tri leta po izdaji dovoljenja za kreditno institucijo; (iv) profilom financiranja, med drugim z vsakim virom financiranja, stopnjo razpršenosti in pogoji financiranja; (v) povzetkom notranjega ocenjevanja likvidnostne ustreznosti na posamični ter po potrebi na konsolidirani in subkonsolidirani ravni, ki dokazuje, da bodo viri likvidnosti kreditne institucije vložnice ustrezni za izpolnjevanje njenih likvidnostnih zahtev na posamični ravni;
DELEGIRANA UREDBA KOMISIJE (EU) 2022/2279

z dne 1. avgusta 2022

o dopolnitvi Uredbe (EU) 2019/1700 Evropskega parlamenta in Sveta z določitvijo števila in naslovov spremenljivk za področje statistike uporabe informacijskih in komunikacijskih tehnologij za referenčno leto 2023

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/1700 Evropskega parlamenta in Sveta z dne 10. oktobra 2019 o ustanovitvi skupnega okvira za evropsko statistiko v zvezi z osebami in gospodinjstvi na podlagi podatkov na individualni ravni, zbranih z vzorci, spremembi uredb (ES) št. 808/2004, (ES) št. 452/2008 in (ES) št. 1338/2008 Evropskega parlamenta in Sveta in razveljavitvi Uredbe (ES) št. 1177/2003 Evropskega parlamenta in Sveta ter Uredbe Sveta (ES) št. 577/98 (1) in zlasti člena 6(1) Uredbe,

ob upoštevanju naslednjega:

Za kritje potreb po statističnih podatkih za ustrezne podrobne vsebine iz Priloge I k Uredbi (EU) 2019/1700 bi morala Komisija določiti število in naslove spremenljivk za podatkovni niz na področju uporabe informacijskih in komunikacijskih tehnologij za referenčno leto 2023 –

SPREJELA NASLEDNJO UREDBO:

Člen 1 Število in naslovi spremenljivk za področje uporabe informacijskih in komunikacijskih tehnologij za referenčno leto 2023 so določeni v Prilogi.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 1. avgusta 2022 Za Komisijo predsednica Ursula VON DER LEYEN

(1) UL L 261 I, 14.10.2019, str. 1.
1.

Jimmy Cherizier (tudi „Barbeque“) je sodeloval pri dejanjih, ki ogrožajo mir, varnost in stabilnost Haitija, ter je načrtoval, vodil ali izvajal dejanja, ki pomenijo hude kršitve človekovih pravic. Uvrstitev na seznam: 21. oktober 2022. Dodatne informacije iz povzetka razlogov za uvrstitev na seznam, ki jih je pripravil Odbor za sankcije: Jimmy Cherizier je eden najvplivnejših vodij tolp na Haitiju in vodi zavezništvo haitijskih tolp, znano kot „Družina G9 in zavezniki“. Ko je bil Cherizier častnik v haitijski nacionalni policiji (HNP), je novembra 2018 načrtoval in sodeloval v smrtonosnem napadu na civiliste v soseski Port-au-Princa, znani kot La Saline. V tem napadu so oborožene tolpe ubile vsaj 71 ljudi, uničile več kot 400 hiš ter posilile vsaj sedem žensk. V letih 2018 in 2019 je Cherizier vodil oborožene skupine v usklajenih in brutalnih napadih v soseskah Port-au-Princa. Maja 2020 je Cherizier vodil oborožene tolpe v petdnevnem napadu v več soseskah Port-au-Princea, v katerih so bili ubiti civilisti in požgane hiše. Cherizier in njegovo zavezništvo tolp G9 od 11. oktobra 2022 dejavno ovirata prosti pretok goriva s terminala za gorivo Varreux, ki je največji na Haitiju. Njegova dejanja so neposredno prispevala h gospodarski ohromitvi in humanitarni krizi na Haitiju.
(3)

V skladu s členom 20(1) Uredbe (EU) 2020/1503 morajo ponudniki storitev množičnega financiranja, ki opravljajo storitve množičnega financiranja za olajševanje dajanja posojil, letno razkriti stopnje neplačil pri projektih množičnega financiranja, ponujenih na njihovi platformi za množično financiranje v najmanj zadnjih 36 mesecih, in v štirih mesecih po koncu vsakega finančnega leta objaviti izkaz stanja, v katerem navedejo pričakovano in dejansko stopnjo neplačil za vsa posojila, ki so jih omogočili. Za zagotovitev, da imajo vlagatelji in potencialni vlagatelji dostop do informacij s podobnimi časovnimi okviri za metrike tveganja in donosa v zvezi s posojili, ponujenimi na platformi za množično financiranje, je treba zagotoviti skladnost s členom 180(1), točka (a), Uredbe (EU) št. 575/2013 Evropskega parlamenta in Sveta (2) ter uporabiti enoletne stopnje neplačil kot referenco za izračun stopenj neplačil. Enoletne stopnje neplačil predstavljajo delež posojil, ki v enoletnem obdobju opazovanja vsaj enkrat preidejo od posojil, ki se odplačujejo, v posojila, ki se ne odplačujejo. Zato bi morala pričakovana stopnja neplačil dati oceno deleža posojil, ki se odplačujejo, vendar se zanje pričakuje, da se bodo v enoletnem obdobju opazovanja prenehala odplačevati. Da bi ocena takšne pričakovane stopnje neplačil temeljila na dejanski stopnji neplačil, bi bilo zato treba izračun dejanske stopnje neplačil omejiti na posojila, ki se na začetku enoletnega obdobja opazovanja odplačujejo. Za zagotovitev primerljivega in pravičnega prikaza stopenj neplačil se za izračun letnih stopenj neplačil (izračun na podlagi posojila) ne bi smel uporabljati sistem tehtanja. Zato se denarni znesek posojil ne bi smel uporabljati za izračun stopenj neplačil, da bi se preprečila prevelika utež nekaterih posojil pri tem izračunu. V primeru pristranskosti zaradi prisotnosti kratkoročnih posojil bi morali ponudniki storitev množičnega financiranja, ki opravljajo storitve množičnega financiranja za olajševanje dajanja posojil, prilagoditi izračun stopnje neplačil. Za zagotovitev poštene predstavitve stopenj neplačil vlagateljem ponudniki storitev množičnega financiranja, ki opravljajo storitve množičnega financiranja za olajševanje dajanja posojil, ne bi smeli manipulirati ali napačno prikazovati stopenj neplačil, objavljenih v skladu s členom 20(2) Uredbe (EU) 2020/1503.
(5)

V mnenju je ugotovljeno, da je „Brenntag GmbH Propan-2-ol Product Family“„družina biocidnih proizvodov“ v smislu člena 3(1), točka (s), Uredbe (EU) št. 528/2012, da je ta družina proizvodov upravičena do dovoljenja Unije v skladu s členom 42(1) navedene uredbe in da ob upoštevanju skladnosti z osnutkom SPC izpolnjuje pogoje iz člena 19(1) in (6) navedene uredbe.
(1)

Države članice in deležniki so izrazili potrebo po spodbujanju vzpostavitve in harmonizacije metod, ki jih rejska društva in tretje strani, ki jih imenujejo rejska društva v skladu s členom 27(1), točka (b), Uredbe (EU) 2016/1012, uporabljajo za ohranitev ogroženih pasem ali ohranitev genske raznovrstnosti teh pasem.
IZVEDBENA UREDBA KOMISIJE (EU) 2022/1940

z dne 7. oktobra 2022

o zaščiti iz člena 99 Uredbe (EU) št. 1308/2013 Evropskega parlamenta in Sveta za ime („Vézelay“ (ZOP))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) V skladu s členom 97, odstavka 2 in 3, Uredbe (EU) št. 1308/2013 je Komisija proučila vlogo Francije za registracijo imena „Vézelay“ in jo objavila v Uradnem listu Evropske unije (2).

(2) Komisija ni prejela nobenega ugovora v skladu s členom 98 Uredbe (EU) št. 1308/2013.

(3) V skladu s členom 99 Uredbe (EU) št. 1308/2013 bi bilo treba ime „Vézelay“ zaščititi in ga vpisati v register iz člena 104 navedene uredbe.

(4) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Ime „Vézelay“ (ZOP) se zaščiti.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 7. oktobra 2022 Za Komisijo v imenu predsednice Janusz WOJCIECHOWSKI član Komisije

(1) UL L 347, 20.12.2013, str. 671.

(2) UL C 147, 4.4.2022, str. 6.
(201)

(Skupni) obseg uvoza ter tržni delež in cene za uvoz aspartama iz Japonske so se gibali na naslednji način: Preglednica 6 Uvoz iz tretjih držav Država 2018 2019 2020 Obdobje preiskave v zvezi s pregledom Japonska Skupni obseg uvoza (v tonah) [312 –434 ] [2 478 do 3 447 ] [2 383 do 3 315 ] [2 579 do 3 587 ] Indeks (poslovno leto 2018 = 100) 100 795 764 827 Tržni delež (v %) [18 do 25 ] [50 do 69 ] [55 do 76 ] [57 do 80 ] Obseg uvoza v okviru sistema aktivnega oplemenitenja [0 –0 ] [1 049 do 1 459 ] [1 152 do 1 602 ] [1 529 do 2 127 ] Indeks (poslovno leto 2018 = 100) – 100 110 146 Tržni delež uvoza iz Japonske v okviru sistema aktivnega oplemenitenja (v %) [0 do 0 ] [21 do 29 ] [26 do 37 ] [34 do 47 ] Povprečna cena (EUR/tono) brez postopka aktivnega oplemenitenja [11 431 do 15 901 ] [11 904 do 16 560 ] [11 987 do 16 676 ] [11 438 do 15 912 ] Indeks (poslovno leto 2018 = 100) 100 104 105 100 Vir: Eurostat.
(58)

Države članice bi morale ukrepe finančne podpore usmeriti zlasti na najbolj ranljiva gospodinjstva in podjetja, ki so zaradi hitro naraščajočih cen energije najbolj prizadeta. S tem bi se ohranila cenovna spodbuda za zmanjšanje odjema energije in varčevanje z energijo. Poleg tega bi imelo osredotočanje na najbolj ranljiva gospodinjstva in gospodinjstva z omejeno likvidnostjo pozitiven učinek na splošno potrošnjo z izogibanjem pretiranemu nadomeščanju porabe za neenergetske proizvode zaradi večje nagnjenosti k potrošnji te skupine gospodinjstev. Poleg tega bi bilo treba take prihodke uporabiti za spodbujanje zmanjševanja porabe energije. V zvezi s tem bi bilo treba prihodke uporabiti na primer za dražbe ali javne razpise za zmanjšanje odjema, znižanje stroškov nakupa energije za končne odjemalce energije za določene količine porabe energije ali spodbujanje naložb končnih odjemalcev energije, tako ranljivih gospodinjstev kot podjetij, v obnovljive vire energije ter naložb v energijsko učinkovitost ali druge tehnologije razogljičenja. Prihodke iz solidarnostnega prispevka bi bilo treba uporabiti tudi za finančno podporo podjetjem v energijsko intenzivnih panogah in v regijah, ki so odvisne od teh panog. Stroški v energijsko intenzivnih panogah, na primer v industriji gnojil, so zaradi naraščajočih cen energije zelo visoki. Ukrepi finančne podpore morajo biti pogojeni z naložbami v obnovljive vire energije, energijsko učinkovitost ali druge tehnologije razogljičenja. Poleg tega bi bilo treba podpreti ukrepe, ki prispevajo k večji neodvisnosti Unije na področju energije, in sicer z naložbami v skladu s cilji iz Sporočila Komisije z dne 8. marca 2022 o REPowerEU: skupni evropski ukrepi za cenovno dostopnejšo, zanesljivejšo in bolj trajnostno energijo (v nadaljnjem besedilu: skupni evropski ukrepi REPowerEU) in načrta REPowerEU, zlasti za projekte s čezmejno razsežnostjo.
Izdelek (t. i. odeja za piknik), ki meri približno 200 cm × 150 cm in je sestavljen iz dveh plasti pletenih tekstilnih materialov (iz sintetičnih vlaken), od katerih je ena na eni strani laminirana s plastično maso. Ti dve plasti tekstilnih materialov sta vzdolž robov združeni z ozkim tkanim tekstilnim trakom. Laminirana plast ščiti pred vlago in umazanijo iz tal, vendar ni vodoodporna. Zložen izdelek se lahko pričvrsti z zavihkom, prišitim na izdelek in narejenim iz pletenih tekstilnih materialov s sprimnim trakom, na zavihku pa je prišit tudi ročaj (tekstilni trak) za nošnjo. (glej sliko) (*1)

6306 90 00
1.

Varovalni pas

Galicija Pokrajina Pontevedra